ମୁମ୍ୱାଇଃ ସୋଶାଲ ମିଡିଆର ଟେକ୍ନୋଲୋଜି ପରିବର୍ତ୍ତନ ହେବାକୁ ଲାଗିଛି। ଏହା ସଙ୍ଗେ ସଙ୍ଗେ ସେଲିବ୍ରିଟିଙ୍କ ସହିତ ଯୋଗାଯୋଗ କରିବା ମଧ୍ୟ ଲୋକଙ୍କୁ ସହଜ ହୋଇଛି। ମନ ପସନ୍ଦର ଅଭିନେତା ଓ ଅଭିନେତ୍ରୀଙ୍କ ସହିତ କଥା ହେବା ଓ ଦେଖିବା ପାଇଁ ଆଉ ଟିଭି ସ୍କ୍ରିନ୍କୁ ଅପେକ୍ଷା କରିବାକୁ ପଡୁନାହିଁ।
ତେବେ ଏହାର ଏକ ଖରାପ ଦିଗ ମଧ୍ୟ ରହିଛି। ଯାହାକୁ ଆମେ ସାଇବର୍ କ୍ରାଇମ୍ ବୋଲି କହିଥାଉ। ଯାହାର ଶିକାର ହୋଇଛନ୍ତି ସୌମି ଖାନ୍।
ସୂଚନା ଅନୁସାରେ ବିଗବସ୍-୧୨ର କଣ୍ଟେଷ୍ଟାଣ୍ଟ ସୌମି କାନ୍ଙ୍କ ଇନ୍ଷ୍ଟାଗ୍ରାମ୍ ଆକାଉଣ୍ଟ ହ୍ୟାକ୍ ହୋଇଛି। ଶନିବାର ରାତିରେ ସୌମି ତାଙ୍କ ଆକାଉଣ୍ଟରେ ପୋଷ୍ଟ କରିଥିବା ସମସ୍ତ ଫଟୋ ଡିଲିଟ୍ ହୋଇଯାଇଛି।
ସେହିପରି ସୌମିଙ୍କ କୋ-ଆସିଷ୍ଟାଣ୍ଟ ଦୀପକ ଠାକୁର ମଧ୍ୟ ଏକ ଭିଡିଓ ଜାରି କରି ଫଲୋୟର୍ସମାନଙ୍କୁ ସତର୍କ ରହିବା ପାଇଁ ଅନୁରୋଧ କରିଛନ୍ତି।
